આ સાથે જ જમ્મુ-કાશ્મીરને મળતો વિશેષ દરજ્જો પણ હટી ગયો છે અને જમ્મુ-કાશ્મીર પાસે હવે રાજ્યનો દરજ્જો પણ રહ્યો નથી. 

જમ્મુ-કાશ્મીરને બે ભાગમાં વહેંચી દેવામાં આવ્યું છે. તેમાંથી લદાખને અલગ કરી દેવામાં આવ્યું છે અને જમ્મુ-કાશ્મીરને એક સાથે રાખવામાં આવ્યાં છે. 

જોકે, હવે જમ્મુ-કાશ્મીરને કેન્દ્રશાસિત પ્રદેશ જાહેર કરી દેવામાં આવ્યો છે. સાથે જ લદાખને પણ કેન્દ્રશાસિત પ્રદેશ જાહેર કરી દેવામાં આવ્યો છે. 

જમ્મુ-કાશ્મીરમાં વિધાનસભા હશે પરંતુ લદાખમાં વિધાનસભા નહીં હોય. 

ભારત ખતરનાક રમત રમી રહ્યું છે : પાકિસ્તાન 

પાકિસ્તાનના વિદેશ મંત્રી શાહ મહેમૂદ કુરૈશીએ પાકિસ્તાનની એક સમાચાર ચૅનલ દુનિયા ન્યૂઝને કહ્યું કે ભારત એક ખતરનાક રમત રમી રહ્યું છે જે ક્ષેત્રીય શાંતિ અને સ્થિરતા માટે ગંભીર પરિણામ લાવશે. 

તેમણે કહ્યું, પાકિસ્તાનના વડા પ્રધાન અમેરિકાના રાષ્ટ્રપતિ ટ્રમ્પ સાથે આ બાબતે સમાધાન શોધવામાં મદદ કરવાનો પ્રયાસ કરી રહ્યા હતા, પણ ભારતે આજે આ મુદ્દાને વધારે ગૂંચવી નાખ્યો છે. 

તેમના કહેવા મુજબ પાકિસ્તાન આ મુશ્કેલ સમયમાં કાશ્મીરી ભાઈઓ સાથે ઊભું છે અને તેમને ક્યારેય એકલા નહીં છોડી દે. અમે રાજનીતિક અને કૂટનીતિક રીતે કાશ્મીરીઓને સમર્થન આપતા રહીશું. હું આંતરરાષ્ટ્રીય મુસ્લિમ સમુદાયને ભારતની નિંદા કરવા માટે કહીશ.  

20:12 મહેબૂબા મુફ્તીની ધરપકડ

બિલ પાસ થયા બાદ મહેબૂબા મુફ્તીની ધરપકડ કરાઈ છે અને તેમને પોલીસ કસ્ટડીમાં રાખવામાં આવ્યાં છે.

19:18 સુષમા સ્વરાજે આપ્યાં અભિનંદન

પૂર્વ વિદેશમંત્રી સુષમા સ્વરાજે ગૃહમંત્રી અમિત શાહને રાજ્યસભામાં તેમના ભાષણ બદલ અભિનંદન આપ્યાં હતાં.

 18:53 જમ્મુ-કાશ્મીર પુનર્ગઠન બિલ રાજ્યસભામાં પાસ

જમ્મુ-કાશ્મીર પુનર્ગઠન બિલ રાજ્યસભામાં પાસ થઈ ગયું છે.

બિલના પક્ષમાં 125 વોટ હતા અને વિરોધમાં 61 વોટ હતા.

18:50 જમ્મુ-કાશ્મીર પુનર્ગઠન બિલ પર મતદાન

રાજ્યસભામાં જમ્મુ-કાશ્મીર પુનર્ગઠન બિલ પર મતદાન ચાલી રહ્યું છે. તકનીકી ખામીના કારણે મશીનના બદલે ચિઠ્ઠીથી મતદાન કરાઈ રહ્યું છે.

18:40 આરક્ષણ બિલ રાજ્યસભામાં પાસ

રાજ્યસભામાં જમ્મુ-કાશ્મીર આરક્ષણ (બીજું સંશોધન) બિલ 2019 પાસ થઈ ગયું.

જમ્મુ-કાશ્મીરમાં આર્થિક દૃષ્ટિએ પછાત લોકોને દસ ટકા આરક્ષણ આપવા અંગેનું આ બિલ છે.

18:32અમિત શાહે માગ્યું સમર્થન

ગૃહમંત્રી અમિત શાહે કહ્યું, "આપણે સૌએ વોટ બૅન્કથી ઉપર ઊઠી જવું જોઈએ, આ ગૃહે એકસાથે મળીને સમર્થન કરવું જોઈએ."

"અમારી સાથે... \n\nમને ઉપરના લેખ માટે સારું શીર્ષક આપો.
કાશ્મીર : બિલ પાસ થયા બાદ મહેબૂબા મુફ્તી અને ઓમર અબ્દુલ્લાની ધરપકડ કરાઈ